Enara Gaminde

Enara Gaminde Sertutxa (Laukiz, Bizkaia, 2007ko uztailaren 5a) esku-huskako pilotaria da. Atzelaria bada ere, aurrean ere jokatzen du.

 Kirol ibilbidea 
Lau urterekin hasi zen pilotan Laukizko klubean, anaia nagusiagoari laguntzen baitzion frontoira. Hasieran, aurrelari eta atzelari ibiltzen zen txandaka, eta mutilekin jokatzen zuen; hamabi urterekin hasi zen neskekin jokatzen. 2022an debutatu zuen pilota profesionalean, eta urte horretan bertan Binakako (Olatz Arrizabalagarekin batera) eta San Fermineko txapelak jantzi zituen. 2025 urtea biribila izan zuen: Emakume Master Cupeko binakako txapelketa, Plazandreak lehia, Udako Masterra, Hiru Hiriburuak torneoa, Nazioen Liga Euskal Selekzioarekin eta lau eta erdiko txapelak lortu zituen.

 Lorpenak 

 2025 
 Emakume Master Cupeko lau eta erdiko txapelketan txapelduna, finalean Amaia Aldairi irabazita.
 Emakumezkoen eskuz binakako Master Laboral Kutxa txapelketan txapelduna, Miriam Arraizarekin batera, Olatz Arrizabalaga eta Arrate Bergara bikoteari 18-22 irabazita.
 Nazioen Ligan, bakarka eta binaka urrezko domina Euskal Selekzioarekin.
 Plazandreak txapelketan binakako txapeldun, Aizane Ibarrolarekin batera, finalean Goiuri Zabaleta eta Nora Mendizabal 6-22 menderatuta. 
 Hiru Hiriburuak txapelketako irabazlea, Madalen Etxegarairekin batera, Goiuri Zabaletari eta Nora Mendizabali 17-22 irabazita. 
 Udako Emakume Master Cupeko Binakako txapelduna, Aizane Ibarrolarekin, Olatz Arrizabalagari eta Arrate Bergarari 7-22 irabazita. 
 Bankoa ABANCA-DV txapelketako lau eta erdiko txapelduna, Laia Salsamendiri irabazita. 

 2024 
Binakako Udako Torneoan txapelduna Madalen Etxegarairekin batera, Olatz Arrizabalagai eta Arrate Bergarari 12-22 irabazita.
Emakume Master Cupeko San Fermin Torneoko txapeladuna, Aizane Ibarrolarekin batera, Amaia Aldairi eta Uxue Osesi 9-22 irabazita.

 2023 
Emakumezkoen Sanferminetako Master Cup Torneoaren irabazlea, Goiuri Zabaletarekin batera, Arrizabalaga-Oses bikoteari 22-17 irabazita. 

 2022 
 Emakumezkoen eskuz binakako Master Laboral Kutxa txapelketan txapelduna, Olatz Arrizabalagarekin batera.

 Erreferentziak 

 Kanpo estekak 

 Enara Gaminde, historia egin ondoren:"Oraindik sinestu ezinik nago", elkarrizketa, eitb, 2025/12/22 
Kategoria:Laukiztarrak
Kategoria:Emakume pilotariak
Kategoria:Esku huskako pilotariak
Kategoria:Bizkaiko pilotariak